**ГАРЧИГ**

1. Аргачлалын тайлбар 2

2. Үндсэн үзүүлэлтүүд 4

3. Үнэ тариф, ханш 5

4. Бизнес ригестрийн сан 7

5. Мөнгө, зээл, хадгаламж 8

6. Төсвийн орлого, зарлага 9

7.Хүн ам, нийгмийн үзүүлэлтүүд 11

8.Нийгмийн даатгал 15

9.Нөхөн олговор, ажилгүйдлийн даатгал 15

10. Нийгмийн халамжийн үйлчилгээ 15

11. Эрүүл мэнд 17

12. Боловсрол 18

13. Бүртгэлтэй ажилгүйчүүд, ажлын байрны захиалга 22

14. Хүн амын амьжиргааны доод түвшин 25

15.Аж үйлдвэр 26

16. Тээвэр 28

17. Холбоо 29

18.Барилга 29

19. Мал аж ахуй 29

20. Газар тариалан 33

21. Мэргэжлийн хяналт шалгалт 34

22. Гэмт хэрэг 35

23. Гаалийн хорооны мэдээ 37

24. Хог хаягдлын судалгаа . 37

25. Газрын нэгдмэл сангийн тайлан 37

26. Уур амьсгалын элемент, агаар бохирдуулагч үзүүлэлтүүд 38

**Аргачлалын тайлбар**

**Аймгийн нэгдсэн төсөв**

Төсвийн орлого, зарлагын тооцоог Олон Улсын Валютын Сангийн стандарт ангиллаар 1995 оны 10-р сараас эхлэн жил бүр гаргаж байна. Аймгийн нэгдсэн төсвийн орлого, зарлага нь улсын төвлөрсөн төсвөөс шууд санхүүждэг төсвийн байгууллагуудын болон орон нутгийн төсвийн орлого, зарлагаас бүрдэнэ.Аймгийн нэгдсэн төсвийн орлого, зарлагын мэдээг Санхүү, төрийн сангийн хэлтсээс сар бүр гаргаж статистикийн хэлтэст ирүүлдэг.Орон нутгийн төсөв нь татварын орлого, татварын бус орлогоос бүрдэнэ. Татварын орлогын төлөвлөгөөний биелэлтийг сумдаар, татварын орлогын төрлүүдээр харууллаа. Төвлөрсөн төсвийн орлого нь улсын төсвийн санхүүжилт, татварын бус орлогоос бүрдэнэ.

**Үнэ, тариф**

1991 оны 9-р сараас эхлэн Олон Улсын Валютын сангийн аргачиллаар хэрэглээний үнийн индексийг тооцож эхэлсэн. Хэрэглээний үнийн индекс гэдэг нь өрх орлогоороо өөрсдийн хэрэгцээнд худалдан авсан, үйлчлүүлсэн хамгийн чухал энэ тэргүүний нийтлэг хэрэгцээтэй бараа, үйлчилгээний үнийн өөрчлөлтийг тэдгээрийн хэрэглээний зардалд эзлэх хувиар жигнэсэн дундаж юм. 2010 оноос эхлэн хэрэглээний сагсны нэр төрлийг 214 болгон өөрчилж, 2010 оны 12-р сарын үнээр суурилан ХҮИ-г шинэчлэн тооцож байна.

**Ханш**

Эдийн засгийн онолд ханшийг үнийн хэмжигдэхүүний нэг хэлбэр гэж үздэг. Гадаадын тодорхой ямар нэгэн валютын нэг нэгжийг худалдан авахад Монголын хэдэн төгрөг шаардлагатайг харуулсан ердийн л нэг үнэ юм.Нээлттэй эдийн засгийн хувьд үндэсний валютын ханш ялимгүй сулрахад л импортлогчид ихээхэн сандралд орж, харин экспортлогчдын олж ирсэн гадаад валютын нэг нэгжид ногдох дотоод валютын хэмжээ нэмэгдэн экспортлогчид урамших жишээтэй. Гадаад худалдаа эрхлэгчид нэг ам.доллар чухам хичнээн төгрөг байх нь хэрэгтэйгээс гадна энэ ханш маргааш, нөгөөдөр, ирээдүйд ямар байхыг мэдэх нь чухал байдаг.

**Мөнгө, зээл, хадгаламж**

Гүйлгээнд байгаа бэлэн мөнгөнд банкнаас гадуурх мөнгө, банкны касс дахь бэлэн мөнгийг оруулна. Мөнгө М1-д харилцах дансан дахь мөнгө, иргэдийн хугацаагүй хадгаламж, банкны гадуурх бэлэн мөнгийг хамруулна. Мөнгө М2 бол мөнгө М1 болон бараг мөнгөний нийлбэр юм. Бараг мөнгөнд иргэд, байгууллагуудын хугацаатай хадгаламжууд, гадаад валютын хадгаламжийг хамруулна.

**Аж үйлдвэр**

Аж ахуйн нэгжүүдийг эдийн засгийн үйл ажиллагаагаар ангилахдаа НҮБ-ын эдийн засгийн үйл ажиллагааны Олон улсын стандарт ангиллыг мөрдөж байна.Аж үйлдвэрийн борлуулсан бүтээгдэхүүн нь аж ахуйн нэгж байгууллагын тайлангийн хугацаанд худалдсан буюу гадагш гүйцэтгэсэн ажил үйлчилгээний хэмжээ юм. Аж үйлдвэрийн нийт бүтээгдэхүүний өсөлтийг тооцохдоо гол нэр төрлийн бүтээгдэхүүнийг 2005 оны зэрэгцүүлэх үнээр үнэлж тодорхойлсон болно.Гол нэр төрлийн бүтээгдэхүүн нь тухайн бүтээгдэхүүний үйлдвэрлэлийн биет хэмжээг харуулна.

**Хөдөлмөр**

Ажиллагсдын тоо нь сарын эцэст бэлэн байгаа тухайн салбарын ажиллагсдын тоо юм. Ажилгүйчүүдийн тоонд олон улсын стандарт ангиллын дагуу Монгол улсын хуулиар зөвшөөрөгдсөн хөдөлмөрлөх насны, хөдөлмөр эрхлэх чадвартай, цалин хөлстэй ажил болон хувиараа хөдөлмөр эрхэлдэггүй, тухайн үед ажиллахад бэлэн, цалин хөлстэй ажил идэвхитэй эрж, хайж байгаа хөдөлмөр эрхлэлтийн албанд бүртгүүлсэн хүмүүс орсон.

**Эрүүл мэнд**

Эрүүл мэндийн зарим үзүүлэлтүүдийг аймгийн эрүүл мэндийн газраас сар бүр гаргаж ирүүлдэг. Эрүүл мэндийн үзүүлэлтүүдийг оны эхэнд байсан суурин хүн амын тоонд харьцуулан промилиэр буюу 1000 хүн амд ногдох хэмжээгээр гаргаж өмнөх оны түвшинтэй харьцуулан өсөлт, бууралтыг харууллаа. Зарим үзүүлэлтийг дицомилиэр буюу 10000 хүнд ногдох үзүүлэлтээр гаргадаг. Нялхсын нас баралт (нэг хүртэл насны 1000 хүүхдэд ногдох)-ыг 1 хүртэлх насандаа нас барсан хүүхдийн тоог дээрх хугацаанд амьд төрсөн хүүхдийн тоонд харьцуулж тодорхойлдог.

**Боловсрол**

Бүх шатны боловсролын сургалтын байгууллагад суралцагсад, төгсөгчид, элсэгчид, багш нарын тоог сургууль, анги, хүйс, хичээлийн жилээр гаргав. БСШУЯ-наас гаргаж ҮСГ-т ирүүлдэг бүх шатны боловсролын байгууллагуудын мэдээ, тайланг авч танилцуулгад тусгаж байна.Боловсролын олон улсын стандарт ангилал нь 1997 онд шинэчлэн мөрдөгдөж эхэлсэн бөгөөд уг ангиллаар боловсролын түвшинг 0-6 түвшинд ангилж байна.

**Бизнес регистрийн сан.**

Бизнес регистрийн мэдээллийн санг 1998 онд явагдсан аж ахуйн нэгж, байгууллагын тооллогын үр дүнд тулгуурлан анх байгуулсан бөгөөд түүнээс хойш орсон өөрчлөлтийг Татварын хэлтсийн бүртгэл болон бусад байгууллагын мэдээллийг үндэслэн улирал тутам шинэчлэн тусгаж ирсэн болно.Хуулийн этгээд гэж Хуулийн этгээдийн улсын бүртгэлийн тухай хуулийн 3-р зүйлийн 1-ийн 1-д заасан зохион байгуулалтын нэгдлийг хэлнэ.

**Аж үйлдвэрийн нийт бүтээгдэхүүн.**

Өмнөх онуудад аж үйлдвэрийн нийт бүтээгдэхүүнийг 1996 оны зэрэгцүүлэх үнээр үнэлж байсан бол 2012 оноос эхлэн 2005 оны үнээр үнэлдэг боллоо.

**НИЙГЭМ ЭДИЙН ЗАСГИЙН ҮНДСЭН ҮЗҮҮЛЭЛТҮҮД**

**2020 оны 8 сар**



\* Тухайн жилийн дүн

**\***\* 2005 оны зэрэгцүүлэх үнэ

\*\*\* Төвлөрсөн төсвийн зарлага 2013 оноос 5 сайдын багцаар гардаг болсон.

**НЭГ. МАКРО ЭДИЙН ЗАСАГ**

1. **ҮНЭ, ТАРИФ**

2020 оны 8 дугаар сарын 21-ний байдлаар хэрэглээний бараа, үйлчилгээний үнийн ерөнхий индекс нь өмнөх оны мөн үеийнхээс 1.7 хувиар, оны эхнийхээс 1.5 хувиар тус тус өсч, өмнөх сартай харьцуулахад 1.8 буурсан хувиар байна.

Хэрэглээний бараа үйлчилгээний үнийн ерөнхий болон хүнсний барааны индексийн өөрчлөлт сүүлийн 12 сараар, өмнөх сартай харьцуулсан хувиар:

Өмнөх сартай харьцуулахад хүнсний гол хэрэглээ болох гурил, гурилан бүтээгдэхүүний үнэ 1.3 хувиар, сүү, сүүн бүтээгдэхүүний үнэ 0.6 хувиар тус тус өссөн ч төмс хүнсний ногооны үнэ 28.6 хувиар, махан бүтээгдэхүүний үнэ 8.2 хувиар тус тус буурсан нь хүнсний барааны үнийн индекс 6.1 хувиар буурахад голлон нөлөөлсөн байна. Энэ сард 1 литр шатахууны дундаж үнэ А80 бензин 1420 төг, АИ92 бензин 1470 төгрөг, ДТ 2090-2100 төгрөгийн үнэтэй болж, өмнөх сарынхаас литр тутамдаа 50-110 төгрөгөөр өссөнөөс тээврийн бүлгийн дүн 0.9 хувиар өслөө.

**Зарим гол нэрийн барааны дундаж үнэ, сүүлийн 6 сараар, төгрөгөөр**



Хүнсний гол нэрийн бүтээгдэхүүний үнийн индекс, өмнөх сар=100.

Өмнөх оны мөн үетэй харьцуулахад 2020 оны 8 дугаар сард бараа, үйлчилгээний үнэ тарифын ерөнхий индекс 1.7 хувиар өслөө. Үүний дотор хүнсний барааны үнийн индекс 2.8%- иар, согтууруулах ундаа, тамхины бүлгийн дүн 1.6%, гутал хувцас, бөс барааны үнэ 5.5%, гэр ахуйн барааны үнэ 5.1%, эм тариа, эмнэлгийн үйлчилгээ 1.7%, зочид буудал, зоогийн газрын бүлгийн дүн 6.4%, бусад бараа, үйлчилгээний үнэ 5.0%-иар тус тус өсч, боловсролын үйлчилгээний үнэ өөрчлөлтгүй, орон сууц, түлш, цахилгааны бүлгийн дүн 1.1%, тээврийн бүлгийн дүн 4.7%- иар тус тус буурсан байна.

*Хэрэглээний бараа, үйлчилгээний үнийн индекс,*

*өмнөх оны мөн үетэй харьцуулснаар, бүлгийн дүнгээр*



Гурил, гурилан бүтээгдэхүүн, мах, махан бүтээгдэхүүн, дээр нь төв суурин газруудад төмс, хүнсний ногоо монгол өрхийн хамгийн чухал хэрэглээ, дийлэнх өрхүүдийн амьжиргаа нь эдгээр бүтээгдэхүүнээс ихээхэн хамааралтай байдаг.

Үндэсний Статистикийн хороо нь 1991 оноос Олон Улсын Хөдөлмөрийн байгууллагын аргачлалаар хэрэглээний үнийн индексийг тооцож эхэлсэн бөгөөд 1991 оноос хойш сагсны нэр төрөл, хэрэглээний жин, суурь үеийг 5 жил тутамд нийт 5 удаа шинэчилсэн. ҮСХ нь 2017 онд хэрэглээний сагсны нэр төрлийг аймгуудад 238 болгон нэмэгдүүлж, ӨНЭЗС-ны үр дүнгээр хэрэглээний зардлын жинг шинэчлэн хэрэглээний үнийн индексийг тооцон, нийтэд мэдээлж байна.

1. **ХАНШ**

Tөгрөгийн ам.доллартай харьцах ханш 2020 оны 09-р сарын 03-ны байдлаар Монгол банк 2853.43 төгрөг, Голомт банк 2847.0 төгрөг, Худалдаа хөгжлийн банк 2847.0 төгрөг, ХААН банк 2846.0 төгрөгөөр тус тус авч байна. Монгол банкны ам.доллартай харьцах ханш 2019 оны 12-р сарын 04-наас 132.77 төгрөгөөр буюу 4.9 хувиар өсчээ. 2020 оны 09-р сарын 03-ны өдөр ам. доллар 2853.43, Евро 3372.04, Японы иень 26.86, Английн фунт 3795.35, Хятадын юань 417.65, Өмнөд Солонгосын вон 2.40, Оросын рубль 37.93, Тайваны доллар 97.22, Энэтхэгийн рупи 38.88 төгрөгийн ханштай байлаа. Нэг ам доллар 1993 онд 396.51 төгрөг, 1996 онд 693.51 төгрөг , 2000 онд 1097.0 төгрөг, 2005 онд 1121.0 төгрөгтэй тэнцүү байлаа.

09-р сарын 03-ны байдлаар

1. **БИЗНЕС РЕГИСТРИЙН САН**

2020 оны 2-р улирлын байдлаар бизнес регистрийн санд 5460 аж ахуйн нэгж бүртгэлтэй байгаагаас 2808 аж ахуйн нэгж байгууллага буюу 51.4 хувь нь үйл ажиллагаа хэвийн явуулж байна. Үйл ажиллагаа явуулаагүй 2652 аж ахуйн нэгж байгаагийн 53.8 хувь нь ажлаа огт эхлээгүй, 26.7 хувь түр зогссон, 5.4 хувь нь бүрэн зогссон, 12.9 хувь нь татан буугдсан, 1.2 хувь нь бусад шалтгаанаар үйл ажиллагаа явуулаагүй байна.

**Бизнес регистрийн санд бүртгэлтэй ААНБ-ын тоо,**

**үйл ажиллагаа эрхлэлтийн байдлаар, сумдаар, 2020 оны 2-р улирал**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэлтүүд | Нийт | Үүнээс | | | | | | |
| Үйл ажиллагаа явуулж байгаа | Үйл ажиллагаа явуулаагүй байгаа | Үүнээс: | | | | |
| эхлээгүй байгаа | түр зогсоосон | бүрэн зогсоосон | Татан буугдсан | Бусад |
| Дархан | 4835 | 2501 | 2334 | 1255 | 624 | 126 | 300 | 29 |
| Шарын гол | 253 | 112 | 141 | 73 | 32 | 12 | 23 | 1 |
| Орхон | 138 | 77 | 61 | 17 | 29 | 3 | 12 | 0 |
| Хонгор | 234 | 118 | 116 | 54 | 45 | 6 | 11 | 0 |
| **Бүгд** | **5460** | **2808** | **2652** | **1399** | **730** | **147** | **346** | **30** |

**Үйл ажиллагаа явуулж байгаа ААНБ-ын тоо,хариуцлагын хэлбэрээр,**

**2020 оны 2-р улирал**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэлтүүд | Нийт | Үүнээс | | | | | | |
| Үйл ажиллагаа явуулж байгаа | Үйл ажиллагаа явуулаагүй байгаа | Үүнээс: | | | | |
| эхлээгүй байгаа | түр зогсоосон | бүрэн зогсоосон | Татан буугдсан | Бусад |
| Хувьцаат компани | 35 | 31 | 4 | 2 | 1 |  | 1 |  |
| Хязгаарлагдмал хариуцлагатай компани | 4057 | 2081 | 1976 | 1007 | 568 | 111 | 262 | 28 |
| Бүх гишүүд нь хариуцлагатай нөхөрлөл | 90 | 32 | 58 | 25 | 20 | 5 | 8 |  |
| Зарим гишүүд нь хариуцлагатай нөхөрлөл | 261 | 56 | 205 | 129 | 50 | 4 | 20 | 2 |
| Хоршоо | 175 | 58 | 117 | 35 | 42 | 10 | 30 | 0 |
| Төрийн өмчит үйлдвэрийн газар | 3 | 2 | 1 |  |  |  | 1 |  |
| Орон нутгийн өмчит үйлдвэрийн газар | 12 | 8 | 4 | 2 |  | 1 | 1 |  |
| Төсөвт байгууллага | 136 | 131 | 5 |  |  |  | 5 |  |
| Төрийн бус байгууллага | 671 | 398 | 273 | 192 | 48 | 16 | 17 |  |
| Сан | 6 | 3 | 3 | 3 |  |  |  |  |
| Бусад | 14 | 8 | 6 | 4 | 1 |  | 1 |  |
| **Нийт** | 5460 | **2808** | **2652** | **1399** | **730** | **147** | **345** | **30** |

**Үйл ажиллагаа явуулж байгаа ААНБ-ын тоо, эдийн засгийн салбараар,**

**2020 оны 2-р улирал**

|  |  |
| --- | --- |
| **Эдийн засгийн салбарууд** | **ААНБ-ын тоо** |
| Хөдөө аж ахуйн, ан агнуур, ойн аж ахуй | 203 |
| Уул уурхай, олборлох үйлдвэр | 22 |
| Боловсруулах үйлдвэр | 279 |
| Цахилгаан, хий үйлдвэрлэл, ус хангамж | 15 |
| Барилга | 169 |
| Бөөний болон жижиглэн худалдаа, гэр ахуйн барааны | 951 |
| Зочид буудал, зоогийн газар | 151 |
| Тээвэр, агуулахын аж ахуй, холбоо | 73 |
| Санхүүгийн гүйлгээ хийх үйл ажиллагаа | 88 |
| Үл хөдлөх хөрөнгө, түрээс, бизнесийн үйл ажиллагаа | 167 |
| Төрийн удирдлага, батлан хамгаалах, албан журмын | 45 |
| Боловсролын салбарын үйл ажиллагаа | 157 |
| Эрүүл мэнд, нийгмийн халамжийн үйл ажиллагаа | 116 |
| Нийгэм, бие хүнд үзүүлэх бусад үйлчилгээ | 371 |
| Олон улсын байгууллагын үйл ажиллагаа | 1 |
| **Бүгд** | 2808 |

**4.МӨНГӨ, ЗЭЭЛ, ХАДГАЛАМЖ**

Дархан-Уул аймаг дахь монгол банкны салбарын мэдээгээр 2020 оны 8 сард аж ахуйн нэгж байгууллага, иргэдэд олгосон зээлийн өрийн үлдэгдэл 275.8 тэрбум төгрөгт хүрч өмнөх оны мөн үеэс 36.8 тэрбум төгрөгөөр буурч, үүнээс чанаргүй зээлийн өрийн үлдэгдэл 12.0 тэрбум төгрөгт хүрчээ. 2020 оны 8 сарын эцэст хадгаламж 306.2 тэрбум төгрөгт хүрч өмнөх оны мөн үеэс 65.4 тэрбум төгрөгөөр өссөн байна.

**Банкны кассын орлого, зарлага, зээл, хадгаламжийн мэдээ,**

**сая.төг, жил бүрийн 8-р сараар**



**5. ТӨсвийн орлогын тӨлӨвлӨгӨӨний биелэлт**

Санхүү төрийн сангийн хэлтсийн мэдээгээр 2020 оны 8-р сарын байдлаар улс, орон нутгийн төсвийн орлогын гүйцэтгэл 12.6 хувиар буюу 3514.4 сая төгрөгөөр буурсан байна. Үүнд: орон нутгийн төсвийн орлогын гүйцэтгэл 10.1 хувиар буюу 2212.6 сая төгрөг, төвлөрсөн төсвийн орлогын гүйцэтгэл 21.8 хувиар буюу 1301.9 сая төгрөгөөр тус тус буурсан байна. Орлогын албан татвар 11.1 хувиар, бусад татвар, төлбөр хураамжийн төлөвлөгөө 34.3 хувиар, өмчийн татвар 7.7 хувиар тус тус буурсан байна.

Аймгийн нэгдсэн төсвийн орлогын гүйцэтгэл нь Шарын гол сум 0.3 хувиар буюу 0.7 сая төгрөгөөр, Орхон сум 9.2 хувиар буюу 8.9 сая төгрөгөөр тус тус давж, Дархан сум 1.2 хувиар буюу 55.5 сая төгрөгөөр, Хонгор сум 32.1 хувь буюу 142.9 сая төгрөгөөр, Хэлтэс 14.7 хувиар буюу 3325.6 сая төгрөгөөр тус тус буурсан байна.

**Төсвийн орлогын төлөвлөгөөний биелэлт, сумдаар мянган төг-өөр**

****

**Төсвийн орлогын төлөвлөгөөний биелэлт, орлогын төрлөөр, мянган төг-өөр**

****

**6.ТӨСВИЙН баЙгууллагуудын зарлага**

**Төсвийн авлага, өглөг,мян.төг**



2020 оны 8-р сард аймгийн нийт төсвийн байгууллагууд 2497.3 сая төгрөгийн авлагатай, 827.6 сая төгрөгийн өглөгтэй байгаагийн дотор цалин, НДШ, эрүүл мэндийн даатгалын хураамжинд 419.0 сая төгрөг, гэрэл, түлш халаалтанд 20.1 сая төгрөг, тээвэр шуудан холбоонд 5.1 сая төгрөг, хоол эмний зардалд 7.8 сая төгрөг, бусад зардалд 375.6 сая төгрөгийн өртэй байна. Нийт өглөгийн 50.63 хувийг цалин, НДШ, ЭМД-ийн хураамж, 2.43 хувийг гэрэл, түлш халаалтанд, 46.94 хувийг бусад зардлын өглөг тус тус эзэлж байна.

**Төсвийн байгууллагуудын зарлага, мянган төгрөгөө****р**



Төсвийн байгууллагуудын нийт зарлагын 51.03 хувийг цалин хөлс, нийгмийн даатгалын шимтгэл 6.73 хувийг, бараа үйлчилгээний бусад зардал 42.24 хувийг эзэлж байна. Төсвийн байгууллагуудын бараа үйлчилгээний бусад зардалд 0.33 хувийг бичиг хэргийн зардал, 9.16 хувийг гэрэл түлш халаалтын зардал, 0.89 хувийг тээврийн зардал, 0.88 хувийг цэвэр бохир ус, 11.66 хувийг хоол, эмний зардал, 0.40 хувийг шуудан холбоо, 16.9 хувийг БГАжил үйлчилгээ, 44.29 хувийг түрээсийн болон бусад зардал, татаас болон урсгал шилжүүлэг 15.05 хувийг, урсгал засвар, эд хогшил худалдан авах, албан томилолт 0.44 хувийг эзэлж байна.

**ХОЁР. ХҮН АМ, НИЙГМИЙН БАЙДАЛ**

**2.1 Өрхийн то****о**



**ХҮН АМЫН ЕРДИЙН БА ШИЛЖИХ ХӨДӨЛГӨӨН**

**2019 он**



**2.2 Хүн ам**



**2.3 СУУРИН ХҮН АМЫН ТОО, НАСНЫ БҮЛЭГ, ХҮЙСЭЭР**



**2.4 Суурин хүн амын тоо, багаар, хүйсээр**

|  |  |  |  |  |
| --- | --- | --- | --- | --- |
| **Сум, багийн нэр** | **Өрхийн тоо** | **Хүн амын тоо** | | |
| **Бүгд** | **эмэгтэй** | **эрэгтэй** |
| 1-р баг | 925 | 3918 | 1896 | 2022 |
| 2-р баг | 1249 | 4499 | 2236 | 2263 |
| 3-р баг | 1370 | 5072 | 2510 | 2562 |
| 4-р баг | 980 | 2985 | 1559 | 1426 |
| 5-р баг | 1281 | 4740 | 2409 | 2331 |
| 6-р баг | 1222 | 4817 | 2434 | 2383 |
| 7-р баг | 1489 | 5611 | 2826 | 2785 |
| 8-р баг | 1933 | 6979 | 3599 | 3380 |
| 9-р баг | 1575 | 5403 | 2873 | 2530 |
| 10-р баг | 1587 | 5648 | 2955 | 2693 |
| 11-р баг | 1352 | 4209 | 2237 | 1972 |
| 12-р баг | 1171 | 3765 | 1990 | 1775 |
| 13-р баг | 1318 | 4434 | 2319 | 2115 |
| 14-р баг | 1559 | 5219 | 2748 | 2471 |
| 15-р баг | 2480 | 8321 | 4187 | 4134 |
| 16-р баг | 1266 | 3917 | 2108 | 1809 |
| Өргөө баг | 571 | 3786 | 1838 | 1948 |
| Малчин баг | 977 | 1980 | 1004 | 976 |
| **Дархан сумын дүн** | **24305** | **85303** | **43728** | **41575** |
| 1-р баг, Баян-Өлзийт | 701 | 2539 | 1278 | 1261 |
| 2-р баг, Энхтал | 240 | 659 | 296 | 363 |
| **Орхон сумын дүн** | **941** | **3198** | **1574** | **1624** |
| 1-р баг | 544 | 2373 | 1143 | 1230 |
| 2-р баг | 498 | 1837 | 827 | 1010 |
| 3-р баг, Салхит баг | 493 | 1651 | 803 | 848 |
| **Хонгор сумын дүн** | **1535** | **5861** | **2773** | **3088** |
| 1-р баг, Хайрхан | 858 | 3140 | 1574 | 1566 |
| 2-р баг, Дархан | 546 | 2113 | 1058 | 1055 |
| 3-р баг, Санжинт | 612 | 2556 | 1230 | 1326 |
| **Шарын гол сумын дүн** | **2016** | **7809** | **3862** | **3947** |
| **Аймгийн дүн** | **28797** | **102171** | **51937** | **50234** |

шилжих хӨдӨлгӨӨн /Сумаар/ 2019 оны дҮн



НИЙГМИЙН ЗАРИМ ҮЗҮҮЛЭЛТҮҮД 2019 ОН



2019 оны эцсийн байдлаар нийт хүн амын 74.1 хувийг хөдөлмөрийн насны хүн ам, 15 хүртэл насны хүүхэд 15.2 хувийг, өндөр настан 10.7 хувийг эзэлж байна.

**2.2 НИЙГМИЙН ДААТГАЛ**

Аймгийн нийгмийн даатгалын хэлтсийн 2020 оны 8-р сарын байдлаар нийгмийн даатгалын санд 31375.2 сая төгрөгийн сан бүрдүүлж, 15202 хүнд 51129.5 сая төгрөгийн тэтгэвэр, 5557 хүнд 2819.3 сая төгрөгийн тэтгэмж, 1746 хүнд 2102.2 сая төгрөгийн ажилгүйдлийн даатгал, 1038 хүний үйлдвэрлэлийн осол мэргэжлээс шалтгаалах өвчний даатгалд 2568.2 сая төгрөг олгожээ.

**Нийгмийн даатгалын сан, сая төгрөгөөр**



**2.3 НӨхӨн олговор, ажилгҮйдлийн даатгалын сан.**

2020 оны 8-р сарын байдлаар 538 хүнд 1210.2 сая төгрөгийн ажилгүйдлийн тэтгэмж олголоо.

**НӨхӨн олговор, ажилгҮйдлийн даатгалын сан**



**2.4 НиЙгмийн халамжийн сан.**

2020 оны 8-р сарын байдлаар нийгмийн халамжийн санд 9404.3 сая төгрөгийн сан бүрдүүлж, 2005 хүнд 1250.7 сая төгрөгийн тэтгэмж, 1865 хүнд 3285.7 сая төгрөгийн халамжийн тэтгэвэр олгожээ.

**Нийгмийн халамжийн сан, мянган төг-өөр**



**2.5 ЭРҮҮЛ МЭНД**

Аймгийн Эрүүл мэндийн газрын 2020 оны 8-р сарын мэдээг өнгөрсөн оны мөн үетэй харьцуулахад эмчлэгдсэн өвчтөний тоо 5.3 хувиар буурч, урьдчилан сэргийлэх тарилга 7.1 хувиар өссөн үзүүлэлттэй байна. Өнгөрсөн оны мөн үед 990 хүн халдварт өвчнөөр өвчилж байсан бол энэ онд 477 болж 513 тохиолдлоор буурсан байна. Мөн өнгөрсөн оны энэ үеэс ёлом, гахай хавдар, шигеллёз зэрэг өвчнүүд өсч, заг хүйтэн, шинэ сүрьеэ, тэмбүү, салхинцэцэг, энтеровирус, мөөгөнцөр, трихоманиаз, улаан эсэргэнэ, гепатит, менингит, хачигт энцефалит зэрэг өвчнүүд тус тус буурсан байна. Нийт халдварт өвчлөлийн 43.6 хувийг бэлгийн замын халдварт өвчин, 14.3 хувийг салхинцэцэг, 18.9 хувийг шинэ сүрьеэ, үлдсэн 23.2 хувийг бусад өвчнүүд эзэлж байна.

**Эрүүл мэндийн үзүүлэлтүүд**

****

**Халдварт өвчин гаралт**



**2.6 БОЛОВСРОЛ**

**Сургуулийн өмнөх боловсрол**

2019-2020 оны хичээлийн жилд сургуулийн өмнөх боловсролын 45 цэцэрлэгийн 269 бүлэгт 977 багш, ажиллагсад ажиллаж, 8415 хүүхэд суралцаж байгаагаас шинээр элссэн 2969 хүүхэд байна.

**Цэцэрлэгийн судалга****а******

**Бүлгийн үзүүлэлт**

****

**Сургуулийн өмнөх боловсролын үзүүлэлтүүд**

****

**Ерөнхий боловсролын сургууль**

2019-2020 оны хичээлийн жилд өдрөөр 23 сургууль, лицей 2 сургууль, орой болон эчнээгээр 1, дүйцсэн хөтөлбөрөөр 1 сургууль нийт 27 ЕБСургууль байна. Бага ангийн 353 бүлэгт 11291, суурь боловсрол 250 бүлэгт 7151, бүрэн дунд 140 бүлэгт 3632 хүүхэд, нийт бүлэгт 22074 хүүхэд суралцаж байгаагийн 11019 нь буюу 49.9 хувь нь эмэгтэй хүүхэд байна. 2019-2020 оны хичээлийн жилд 1-р ангид 2485, 2-5-р ангид 8806, 6-9-р ангид 7151, 10-12-р ангид 3632 хүүхэд суралцаж байна.

2019-2020 оны хичээлийн жилд хөгжлийн бэрхшээлтэй 167, бүтэн өнчин 68 хүүхэд суралцаж, 589 хүүхэд дотуур байранд амьдарч байна. Энэ хичээлийн жилд малчдын 269 хүүхэд дотуур байранд амьдарч байна.

**ЕБС-д суралцагчдын тоо, сургуулиар**

2019-2020 оны хичээлийн жилд ЕБС-д суралцагсадын тоо 22074 байна.

****

**ЕБС-ын багш, ажилчдын тоо, сургуулиудаар**



**Суралцагсадын насны бүтэц, сурагчдын тоогоор**



**2.7 Дээд боловсрол**

**2018-2019** оны хичээлийн жилд аймгийн дээд сургууль, коллеж, мэргэжлийн сургалт үйлдвэрлэлийн төвүүдэд 4867 оюутан суралцаж байсан бол **2019-2020** оны хичээлийн жилд 4725 оюутан суралцаж байгаагийн 1586 оюутан шинээр элсэж, 1439 оюутан төгсөх ангид суралцаж байна. Өмнөх жилтэй харьцуулахад нийт суралцагсдын тоо 142 хүнээр буурч, шинээр элсэгчдийн тоо 153 хүнээр буурсан байна.



Дээд сургууль, Коллеж, МСҮТ-дшинээр элссэн болон төгсөх ангийн суралцагсдын тоо 5жилийн байдлаар

Нийт суралцагсдын 46.6 хувь нь эмэгтэйчүүд байгаагийн дотор дээд сургуульд суралцагсад 71.9 хувь, политехникийн коллеж, мэргэжлийн сургалт үйлдвэрлэлийн төвд суралцагсдын 28.1 хувь нь эмэгтэйчүүд байна.

**Дээд сургууль, коллеж, МСҮТ-үүдэд ажиллагсад**



**2.8 БҮРТГЭЛТЭЙ АЖИЛГҮйЧҮҮД, АЖЛЫН БАЙРНЫ ЗАХИАЛГА**

2020 оны 8-р сарын байдлаар аймгийн Хөдөлмөр халамж үйлчилгээний хэлтсийн мэдээгээр бүртгэлтэй ажилгүйчүүдийн тоо 967 болж өмнөх сараас 50 хүнээр буурсан байна. Энэ оны 8 сард хөдөлмөр эрхлэлтийн хэлтэст 118 хүн шинээр бүртгүүлжээ. Тайлант хугацаанд нэмж бүртгүүлсэн ажилгүйчүүдийн 45 нь орон тооны цомхотголоор, 5 нь байгууллага татан буугдсанаас, 26 нь өөр газраас шилжиж ирсэн, 20 нь сургууль төгссөнөөс, 22 нь бусад шалтгаанаас, сарын эцэст байгаа бүртгэлтэй ажилгүйчүүдийн 524 нь буюу 54.2 хувь нь эмэгтэйчүүд, 478 нь буюу 49.4 хувь нь урьд нь ажил хийж байсан хүмүүс байна. Нийт бүртгэлтэй ажилгүйчүүдийн 452 нь буюу 46.7 хувь нь 16-34 насны залуучууд эзэлж байна.

**ХХҮХ-д бүртгэлтэй ажилгүйчүүд 2020 оны 8 сар**



**Сарын эцэст байсан ХХҮХ-д бүртгэлтэй ажилгүйчүүд боловсролоор**

****

Сарын эцэст байгаа ажилгүйчүүдийн 371 нь буюу 38.3 хувь нь дээд, 74 нь буюу 7.7 хувь нь тусгай дунд, 68 нь буюу 7.0 хувь нь мэргэжлийн анхан шатны, 427 нь буюу 44.2 хувь нь бүрэн дунд, 18 нь буюу 1.9 хувь нь бүрэн бус дунд, 4 нь буюу 0.4 хувь нь бага, 5 нь буюу 0.5 хувь нь боловсролгүй хүмүүс байна.

**Жил бүрийн 8-р сарын байдлаар**

**Сарын эцэст байсан бүртгэлтэй ажилгүйчүүд, сумдаар**



**Сарын эцэст байсан бүртгэлтэй ажилгүйчүүд, боловсролоор**



**Сарын эцэст байгаа бүртгэлтэй ажилгүйчүүд хувиар, боловсролоор**

**Сарын эцэст байгаа ажлын байрны захиалга**



**2.9 АМЬЖИРГААНЫ ДООД ТҮВШИН**

Хүн амын амьжиргааны доод түвшин тодорхойлох тухай хуульд заасны дагуу Үндэсний Статистикийн хорооны даргын 2020 оны 01-р сарын 13-ны өдрийн A/05 тоот тушаалаар хүн амын амьжиргааны доод түвшинг шинэчлэн тогтоолоо.

**Хүн амын амьжиргааны доод түвшин, бүс нутгаар, төгрөгөөр**



**ГУРАВ. ҮЙЛДВЭРЛЭЛ, ҮЙЛЧИЛГЭЭ**

**3.1. АЖ ҮЙЛДВЭР**

2020 оны 8-р сарын аж үйлдвэрийн бүтээгдэхүүн үйлдвэрлэлт 155062.4 сая төгрөгийн бүтээгдэхүүн /2005 оны зэрэгцүүлэх үнээр/ үйлдвэрлэсэн нь өнгөрсөн оны мөн үеийнхээс 47681 сая төгрөгөөр буюу 44.4 хувиар өсчээ. Аж үйлдвэрийн бүтээгдэхүүний үйлдвэрлэлийг салбараар өнгөрсөн оны мөн үетэй харьцуулбал дулаан цахилгааны үйлдвэрлэл 1588.2 сая төгрөгөөр буюу 12.1 хувь, хувцас үйлдвэрлэлт 36.8 сая төгрөгөөр буюу 0.6 хувь, химийн бүтээгдэхүүн үйлдвэрлэл 17.8 сая төгрөгөөр буюу 15.9 хувь, хэвлэл нийтлэлийн бүтээгдэхүүн 0.1 сая төгрөгөөр буюу 0.6 хувь, төмөрлөг бус эрдэс бодисоор хийсэн бүтээгдэхүүн 153.8 сая төгрөгөөр буюу 12.3 хувь, бусад ашигт малтмалын 56755.7 төгрөг буюу 2.1 дахин өсч, мөн нүүрс олборлолт 1127.6 сая төгрөгөөр буюу 14.2 хувь, усан хангамж 49.7 сая төгрөгөөр буюу 11.2 хувь, хүнс ундаа үйлдвэрлэлт 845.4 сая төгрөгөөр буюу 13.3 хувь, төмөрлөг бүтээгдэхүүн үйлдвэрлэл 8848.8 сая төгрөгөөр буюу 46.5 хувиар буурлаа. Мөн мод, модон бүтээгдэхүүн үйлдвэрлэгдээгүй байна. Нийт бүтээгдэхүүний үйлдвэрлэлд 9.7 хувийг усан хангамж, дулаан, цахилгааны үйлдвэрлэл, 75.2 хувийг уул уурхай, 15.1 хувийг боловсруулах үйлдвэрлэл тус тус эзэлж байна. Нэр төрлөөр нь авч үзвэл цахилгаан, дулаан, хүдэр, хүдэр баяжмал, нарийн боов, ажлын хувцас, гутал, хэвлэл нийтлэл, алт, тоосго, элс хайрга, зуурмаг, хөх ширний үйлдвэрлэл өсч, мөн нүүрс, гурил, архи, хиам, талх, сүү, сүүн бүтээгдэхүүн, өлөн гэдэс, цэвэр ус, нэхий дээл, хүүхдийн дээл, савхин дээл, эсгий шахай, шохойн чулуу, шохой, вакум цонх хуванцар, цувимал, бэлдэцийн үйлдвэрлэл буурч. Аж үйлдвэрийн бүтээгдэхүүний үйлдвэрлэлтийг сумаар нь авч үзвэл аймгийн дүнд Дархан сум 154453.8 сая төгрөгөөр буюу 82.5 хувь, Хонгор сум 129.3 сая төгрөгөөр буюу 0.1 хувь, Орхон сум 138.8 сая төгрөгөөр буюу 0.1 хувь, Шарын гол 32488.5 сая төгрөгөөр буюу 17.4 хувийг тус тус эзэлж байна.

**Аж үйлдвэрийн бүтээгдэхүүний үйлдвэрлэл,**

**2005 оны зэрэгцүүлэх үнээр, мян-төг**

****

**Гол нэр төрлийн бүтээгдэхүүний үйлдвэрлэлт**

****

**Аж үйлдвэрийн бүтээгдэхүүний борлуулалт, оны үнээр, / мян,төг/**



2020 оны 8-р сарын аж үйлдвэрийн бүтээгдэхүүний борлуулалт /оны үнээр / 284086.6 сая төгрөгт хүрч өнгөрсөн оноос 26.7 хувь буюу 59843.7 сая төгрөгөөр өсч, дулаан цахилгаан, бусад ашигт малтмал олборлолт, хувцас, төмөрлөг бус эрдэс бодисоор хийсэн бүтээгдэхүүн, хэвлэл нийтлэлийн борлуулалт өсч, мөн нүүрс, усан хангамж, хүнс ундаа үйлдвэрлэл, төмөрлөгийн үйлдвэрлэлийн борлуулалт буурсан байна. Мод, модон бүтээгдэхүүн, химийн бүтээгдэхүүн борлуулаагүй байна.

**3.2. Тээвэр**

2020 оны 2-р улирлын байдлаар тээврийн салбар 24.7 мянган зорчигч тээвэрлэж 1235.6 сая төгрөгийн орлоготой ажиллалаа.

**Тээврийн салбарын үзүүлэлтүүд, мян.төгрөгөөр**



**3.3.ХОЛбоо**

2020 оны 2-р улирлын байдлаар аймгийн Цахилгаан холбооны салбар нь 228.6 сая төгрөгийн орлоготой ажилласан нь өнгөрсөн оны мөн үеэс 2.9 хувиар буюу 6.6 сая төгрөгөөр өссөн байна.

**Холбооны салбарын үзүүлэлтүүд, мян.төгрөгөөр**



**3.4. БАРИЛГА**

2020 оны 2 дугаар улиралд манай аймагт 41728.9 сая төгрөгийн барилга угсралт, их засварын ажил хийгдсэнээс 39281.1 сая төгрөгийн барилга угсралтын ажил хийгдсэн байна.

**Барилга угсралт, их засварын ажил сая.төг**



**3.5. Мал аж ахУЙ**

2019 оны мал тооллогын дүнгээр 347353 толгой мал тоологдсон нь өнгөрсөн оны мөн үетэй харьцуулбал 41.3 толгой, малаар буюу 13.5 хувиар өссөн. Нийт тоологдсон малын 98.9 хувийг амины мал эзэлж байна. Мал тооллогоор тоологдсон малын тоо сумдаар:

**2019 оны мал тооллогын дүнгээр малын тоо**



**Малтай өрх, малчин өрх, малчдын тоо**



**2019 оны том малын зүй бусын хорогдол, сумдаар**



Малын тоо, мянган толгойгоор

Малтай өрхийн 25.4 хувь нь 10 хүртэл, 39.5 хувь нь 11-100 хүртэл , 33.3 хувь нь 101-1000 хүртэл, 1.8 хувь нь 1000-аас дээш толгой малтай өрх, байхад нийт малын 0.9 хувь нь 10 хүртэл малтай өрхөд, 10.2 хувь нь 11-100 толгой малтай өрхөд, 74.9 хувь нь 101-1000 хүртэл толгой малтай өрхөд ногдож байна. 1000-аас дээш толгой малтай 41 өрхөд 48282 толгой мал ногдож байгаа нь нийт малын 14.0 хувийг эзэлж байна. Аж ахуйн нэгж байгууллагуудад адуу 134, үхэр 348, хонь 1892, ямаа 624 нийтдээ 2998 толгой мал тоологдлоо.

2019 оны мал тэжээвэр амьтдын тооллогоор 1 ААНБ 49 өрхөд 954 гахай, 3 ААН 126 өрхөд 16437 шувууүүнээс тахиа 15390 галуу 636 цацагт хяруул 111 бөднө 300 нугас 46, 6 өрхөд 20 туулай ,8 ААНБ 107 өрхөд 2504 бүл зөгий тоологдож,2019 онд 2867өрх, 78 аж ахуйн нэгж газар тариалан эрхэлж,48.5 мян.тонн хадлан, 944.0тонн гар тэжээл,110.9 тонн ногооны хаягдал, 1542.0 тонн үр тарианы хаягдал, 127.8 тонн сүрэл өөрийн хүчээр бэлтгэв. Малчин өрхөөс цахилгааны эх үүсвэртэй 1099, телевизортой 1007, автомашинтай 581, мотоциклтой 366, трактортой 223 өрх байна.

**Иргэдийн малын бүлэглэлт, аймгийн дүн, толгойн тоогоор**



**Мал төллөлт, төл бойжилт толгойн тоогоор, 2020 оны эхний хагас жил**



2020 онд аймгийн хэмжээнд нийт 165.3 мянган төллөх хээлтэгчээс 136.5 мянган толгой төллөж төллөлт 88.6% , төл бойжилт 99.96% байна.

**Том малын хорогдол толгойн тоогоор 2020 оны эхний хагас жил**



**Хөдөө аж ахуйн зарим бүтээгдэхүүний зах зээлийн дундаж үнэ, 2020 оны 8 сар**

****

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Малын үнэ** |  |  |  |  | |

**3.6 Газар тариалан**

2020 онд 20048.9 га-д тариалалт хийснээс ургамлын төрлөөр авч үзвэл: 14980.7 га-д үр тариа үүнээс 14625.7 га-д улаан буудай, 472.2 га-д төмс, 1308.0 га-д хүнсний ногоо, 2.5 га эмийн ургамал, 396 га малын тэжээл, 2892 га-д рапс тариаллаа. Өмнөх жилтэй харьцуулахад тариалсан талбай 971.1 га-гаар буурсан байна. Ургамлын төрлөөр авч үзвэл үр тарианы тариалалт өмнөх онтой харьцуулахад өсч, төмс, хүнсний ногоо, тэжээлийн ургамал, техникийн ургамалын тариалалт өмнөх оноос буурсан байна.

**Ургац хураалт 2020 оны 8 сарын байдлаар**



**Бэлтгэсэн өвс, хадлан 2019 он**



**Ургац хураалтын мэдээ, ургамлын төрлөөр, 2019 он**



**Тариалсан талбай 2020 он /га-аар, сумаар/**

****

**Мэргэжлийн хяналт, шалгалт 2020 оны 8-р сар**



**бусад. гэмт хэрэг**

Дархан-Уул аймгийн хэмжээнд 2020 оны 8-р сард 435 гэмт хэрэг үйлдэгдэж бүртгэгдсэн нь өмнөх оны мөн үетэй харьцуулахад 138 хэргээр буюу 24.1 хувиар гэмт хэргийн гаралт буурсан байна. Нийт гэмт хэрэг үйлдэгсдийг насны бүлгээр авч үзвэл 18-34 насны залуучууд 175 хүн буюу 52.6 хувийг, 35-54 насны 124 хүн буюу 37.2 хувийг эзэлж байна. Нийт гэмт хэрэг үйлдэгсдийн 13.0 хувь нь эмэгтэйчүүд байна. Гэмт хэрэг үйлдэгсдийг боловсролын байдлаар нь авч үзвэл боловсролгүй хүн 4.2 хувийг, бага боловсролтой хүн 5.4 хувийг, бүрэн бус дунд /суурь/ боловсролтой хүн 16.5 хувийг, бүрэн дунд боловсролтой хүн 51.7 хувийг, тусгай мэргэжлийн дунд боловсролтой хүн 5.7 хувийг, дээд боловсролтой хүн 16.5 хувийг тус тус эзэлж байна.

/**Жил бүрийн 8-р сарын байдлаар/**



2020 оны 8-р сарын байдлаар гэмт хэргийн улмаас хохирсон хүний тоо 420 байна.



**Дархан-Уул аймгийн Гаалийн газрын мэдээ, 2020 оны 8 сар**

**А.Импорт**



**Б.Экспорт**



**Хог хаягдлын судалгаа 2019 он**



**Газрын нэгдмэл сангийн хэмжээ, бүтцийн 2019 оны тайлан**



**Уур амьсгалын элемент 2020 оны 8 сар**

Хоногт 8 удаа агаарын температур /дундаж, хамгийн их, хамгийн бага хөрсний гадаргын температур /дундаж, хамгийн их, хамгийн бага/ агаарын даралт, цаг агаарын үзэгдэл, үүлшил, хур тунадас, салхины чиглэл болон их хурдны ажиглалт хийдэг.

****

**Агаарын чанарын дүн 2020 оны 8 сар**

|  |  |  |  |  |  |  |
| --- | --- | --- | --- | --- | --- | --- |
| № | Сумдын нэр | Бохирдуулагч үзүүлэлтүүд | Бохирдлын агууламж, мг/м3 | | Агаарын чанарын MNS4585:2016 стандрат | |
| Дундаж | Хамгийн их | Хүлцэх агууламж мг/ м3 | Давсан тохиолдлийн тоо |
| 1 | Дархан  /хуучин/ | Хүхэрлэг хий /SO2/ | 0.006 | 0.070 | 0.450 | - |
| Азотын давхар ислийн /NО2/ | 0.022 | 0.048 | 0.200 | - |
| РМ10 тоосонцрын агууламж | 0.056 | 0.087 | 0.100 | - |
| Цацраг идэвхижилтын түвшин /агаарт/ | 0.10 µZv/цаг | 0.12 µZv/цаг | 30 | - |
| 2 | Дархан  /шинэ/ | Хүхэрлэг хий /SO2/ | 0.002 | 0.007 | 0.450 | - |
| Азотын давхар ислийн /NО2/ | 0.020 | 0.039 | 0.200 | - |
| РМ10 тоосонцрын агууламж | 0.053 | 0.093 | 0.100 | - |
| 3 | Шарын гол /Сумын Захиргаа орчимд/ | Хүхэрлэг хий /SO2/ | - | - | 0.450 | - |
| Азотын давхар ислийн /NО2/ | - | - | 0.200 | - |
| PM 10 тоосонцрын агууламж | - | - | - | - |
| Цацраг идэвхижилтын түвшин /агаарт/ | 0.10 µZv/цаг | 0.15 µZv/цаг | 30 | - |

**СТАТИСТИКИЙН ХЭЛТЭС. 2020.09.03**